



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA:363-07/19-01/03

URBROJ: 2109/16-03-21-2

Pleškovec, 22. prosinca 2021.

Na temelju članka 78. stavak 7. Zakona o komunalnom gospodarstvu („Narodne novine“, broj 68/18., 110/18. i 32/20.) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na svojoj 04. sjednici održanoj 22. prosinca 2021. godine, donosi

 **I.izmjene i dopune Odluke**

**o komunalnom doprinosu**

**Općine Sveti Juraj na Bregu**

**Članak 1.**

Članak 10. Odluke o komunalnom doprinosu Općine Sveti Juraj na Bregu („Službeni glasnik Međimurske županije“, broj 13/19.) mijena se i glasi:

U cijelosti se oslobađaju plaćanja komunalnog doprinosa ustanove kojima je Općina Sveti Juraj na Bregu osnivač i trgovačka društva u vlasništvu Općine Sveti Juraj na Bregu.

Općinsko vijeće može posebnom Odlukom u potpunosti ili djelomično osloboditi investitora od plaćanja komunalnog doprinosa kod gradnje objekata gospodarskog, poslovnog, vjerskog, humanitarnog, javnog, turističkog i kulturnog značaja te u drugim slučajevima kada se gradnja objekata utvrdi općinskim interesom.

Djelomično oslobođenje od plaćanja ukupnog iznosa komunalnog doprinosa utvrđuje se na sljedeći način:

* 40% za stambene građevine,
* 84% za pomoćne građevine i gospodarske građevine poljoprivredne namjene,
* 60% za poslovne i ostale gospodarske građevine u Poduzetničkoj zoni „Brezje“,
* 20% za poslovne i ostale gospodarske građevine izvan Poduzetničke zone „Brezje“,
* 70% za građevine javne, vjerske, društvene, kulturne, sportske i humanitarne namjene,
* 80% za mlade obitelji do 45 godina starosti, kod izgradnje prve stambene građevine.

Djelomično sa 50% vrijednosti komunalnog doprinosa, oslobađaju se podnositelji zahtjeva kod ozakonjenja (legalizacije) nezakonito izgrađenih građevina.

Hrvatski branitelji, invalidi domovinskog rata i obitelji poginulih, umrlih i nestalih hrvatskih branitelja koji su u obrani suvereniteta Republike Hrvatske sudjelovali najmanje 90 dana, kod ozakonjenja (legalizacije) stambenih građevina u cijelosti se oslobađaju od plaćanja komunalnog doprinosa. Pravo oslobođenja temelji se na osnovi isprave nadležnog tijela Ministarstva obrane, Ministarstva unutarnjih poslova ili Ministarstva branitelja te dokaza o vlasništvu na predmetnom nekretninom (vlasnički list).

**Članak 2.**

Ostale odredbe Odluke o komunalnom doprinosu Općine Sveti Juraj na Bregu („Službeni glasnik Međimurske županije“, broj 13/19.) ostaju na snazi.

**Članak 3.**

Ova Odluka stupa na snagu osmog dana od dana objave u „Službenom glasniku Međimurske županije“.

 PREDSJEDNIK

 Općinskog vijeća

 **Anđelko Kovačić**